پاکستان ہیلی کاپٹر حادثہ 2015ء

8 مئی 2015ء کو دن کے وقت پاکستانی فوج کا مل می-17 ہیلی کاپٹر شمالی پاکستان کے علاقہ گلگت بلتستان کی وادی نلتر میں حادثہ کا شکار ہوا۔ جس میں دو پائلٹ، انڈونیشیا اور ملیشیا کے سفیروں کی بیویاں اور فلپائن اور ناروے کے پاکستان میں تعینات سفیر ہلاک ہوئے، پرواز میں 11 غیر ملکی اور 6 پاکستانی سوار تھے، جن میں سے 8 ہلاک اور دیگر زخمی ہیں۔ زخمیوں میں ہالینڈ اور پولینڈ کے سفیر بھی شامل ہیں۔ حادثہ کا سبب کیا تھا، اس کی تحقیقات جاری ہیں، ابتدائی طور پر بعض ذرائع ابلاغ (جیسے بی بی سی اردو) کے مطابق ہیلی کاپٹر آرمی پبلک اسکول میں اترتے ہوئے عمارت سے ٹکرایا۔ جس سے یہ سانحہ رونما ہوا۔

تفصیلات 
یہ تمام افراد پاکستان فضائیہ کے سکی انگ ریزورٹ کی افتتاحی تقریب کے لیے حکومت پاکستان کی دعوت پر جا رہے تھے۔ ہیلی کاپٹر آرمی پبلک اسکول اینڈ کالج سسٹم کے ایک اسکول کی عمارت سے ٹکرایا، ابھی تک زمین پر موجود کسی فرد کے جانی نقصان کی اطلاع نہیں ہے۔ پاکستان میں فلپائن کے سفیر ڈومنگو ڈی۔ لکنارو جونیئر اور ناروے کے سفیر لیف لارسن ہلاک ہوئے ہیں دیگر میں انڈونیشا اور ملیشیا کے سفیر حضرات کی بیگمات  اور پاکستان فوج کے دو میجر پائلٹوں سمیت عملہ کے کل 3 ارکان ہلاک شدگان میں شامل ہیں۔ ہلاکتوں کی تصدیق پاکستان فوج کے ذیلی ادارے شعبہٴ تعلقات عامہ کے ناطم عاصم سلیم باجوہ نے ٹوئٹر پر ٹوئٹ کے ذریعے نشر کی۔ تحریک طالبان پاکستان نے اس واقعہ کو اپنی کاوائی قرار دیا ہے، مگر اس پر پاکستانی ماہرین نے عدم اتفاق اور سخت حیرت کا اظہار کیا ہے۔

مزید دیکھیے 
 پاکستان انٹرنیشنل ایئر لائنز
 پاکستان ایئر فورس

حوالہ جات 

2015ء کے فضائی حادثات و واقعات
2015ء میں پاکستان
2015ء میں پاکستان میں آفات
انڈونیشیا پاکستان تعلقات
پاکستان فلپائن تعلقات
پاکستان میں ہوائی حادثات و واقعات
تاریخ گلگت بلتستان
سفارتی واقعات
افواج پاکستان
ملائشیا پاکستان تعلقات
ناروے پاکستان تعلقات
پاکستان آرمی ایوی ایشن کور
ہیلی کاپٹر کے حادثات اور واقعات
فوجی طیاروں کے حادثات اور واقعات